Op Kontraban: Lelaki ditahan, kantoi seludup diesel guna tangki diubah suai
MIRI: Operasi (Op) Kontraban berjaya menahan seorang lelaki dan merampas minyak diesel bersubsidi yang disembunyikan di dalam tangki ubah suai 600 liter dengan anggaran RM1,290 petang, semalam. Menurut Ketua Polis Daerah Miri ACP Alexson Naga Chabu, suspek ditahan sekitar 3.20 petang di tepi jalan Pasar Lutong selepas gagal mengemukan sebarang dokumen di bawah Kementerian Perdagangan Dalam Negeri dan Kos Sara Hidup (KPDN). Turut dirampas sebuah van yang dipandu suspek jenis Ford Econovan warna putih angaran lebih kurang RM45,000. Tangkapan dilakukan oleh Unit Risikan Marin (URM) Markas Taktikal Pasukan Polis Marin Wilayah 5 Miri. Nilai keseluruhan rampasan bemilai adalah sebanyak RM 49,090. Kes disiasat di bawah Akta Kawalan Bekalan 1961. Oleh Adum Liu 
See author's posts
